### | | | | --- | --- | | | | | --- | | **Byråd** 24. april 2017 Sagsnr. 710-2010-49026 Dok.nr. 710-2017-100052 Sagsbehandler DPMJAL | | 51.                 Tilføjelse til Retningslinjer for Nedrivningspuljen - Åbent

###

|  |  |
| --- | --- |
| Tidl. politisk behandling |  |
| Forventet sagsgang | BY |
| Lovgrundlag |  |

###

**SAGENS INDHOLD**

Byrådsmedlem Nikolaj Hansen (Ø) har sendt følgende forslag
til Byrådets behandling:

**’Tilføjelse til Retningslinjer for Nedrivningspuljen**

Følgende
skal tilføjes til retningslinjerne for nedrivningspuljen:

Hvis
bygningen ligger i eller ved en landsby, skal det altid undersøges om den
relevante landsby har nogle idéer til en fremtidig fælles anvendelse af
grunden. Det kan fx være til legeplads, frugthave, park, gadekær,
mini-folkeskov eller lignende.

Det skal
sikres, at alle beboere i den pågældende landsby får mulighed for at blive
inddraget i processen, men de konkrete forhandlinger og aftaler skal indgås
mellem landsbyrådet og kommunen.

Hvis
landsbyrådet bakker op om en fælles anvendelse af grunden, køber kommunen
grunden, og overlader det til landsbyen at indrette arealet efter at
nedrivningen er afsluttet.

Det skal
desuden sikres, at der er enighed om, hvordan grunden fremover skal
vedligeholdes og plejes. Det er som udgangspunkt en kommunal opgave, at sørge
for dette, men der kan være særlige opgaver, som gør det nødvendigt at
landsbyen bidrager.

Forslaget indebærer kun, at landsbyerne skal have et tilbud,
ikke at de skal sige ja til noget. Det er altså baseret på total frivillighed.
Og vi ved godt, at ikke alle bygninger, der får tilskud fra puljen, ligger i
landsbyer. Men med forslaget her tænker vi kun på bygninger i og ved landsbyer.’

**INDSTILLING**

Borgmesteren indstiller til Byrådet:

1.    At sagen drøftes.

**BESLUTNING**